Артиљеријска школа је у то време имала више технички карактер, тако да се посебна пажња посвећивала математичким предметима у којима Степановић није био добар. Нису му ишли ни страни језици, мада се користио руском и француском литературом. После избијања Херцеговачког устанка, Кнежевина Србија почиње да се ратно припрема. Артиљеријска школа је прилагодила свој програм рада на практичну борбену обуку.